钦定古今图书集成/理学汇编/学行典/第271卷 > 史鉴
## 钦定古今图书集成/理学汇编/学行典/第271卷 > 史鉴

按《明外史隐逸传》：“史鉴，字明古，吴江人。学通群书，尤
熟于史。为文章纪事有法，诗不屑为近体。所居水竹
幽茂，亭馆紏连，客至，陈古彝鼎法书名画，欣赏穷日。
好著古衣冠，曳履挥麈，翛然若仙。为人严正，凡所为
无弗依于礼者。颇究心当世务，河渠赋役之属，悉穷
其利病。壮年上书县官，请除巫觋，正风俗。晚岁务清”
旷，筑“小雅堂”，方床曲几，晏坐终日，或累月不诣城郭，
足迹不逾百里外。然江、浙间人无不知有史明古者，
郡县守令亦皆礼下之。王恕巡抚江南，备礼延见，谘
以世务，深器之。同郡吴宽深相缔交。年六十三以弘
治九年卒。